Student intimideer die uitvoerende hoof van die Verkiesingskommissie by Wits Universiteit
Daar is berig dat 'n video-opname gemaak is van 'n student wat die uitvoerende hoof van die Verkiesingskommissie, Sy Mamabolo, intimideer by die Wits Universiteit. Die student het baie te sê, skree selfs en sy houding is redelik dreigend. Hy swaai ook sy vinger in Mamabolo se gesig. Die insident vind plaas tydens die bekendstelling van die Jeugkiesersregistrasie-Veldtog.
Soos afgelei kan word is die student ongelukkig met hoe Mamabolo hom vroeër blykbaar behandel het. Die student weier dat Mamabolo die media toespreek – die student eis dat Mamabolo hom eers moet om verskoning vra vir sy gedrag teenoor hom. Mamabolo het hom blykbaar nie goed aangespreek vroeër nie.
Veiligheidswagte het vinnig op die toneel verskyn om in te gryp en het probeer om die student te kalmeer. Mamabolo het egter meer en meer agteruit getree en blykbaar ook besluit om eerder die perseel te verlaat. Die woordvoerder vir die OVK het blykbaar gesê dat hulle nie verder die saak sal hanteer nie en dat dit in die Universiteit se hande is om die saak op te los. Daar is deur die woordvoerder aangevoer dat hulle net besoekers by Wits was.
Die student se besonderhede is ook nie deur die OVK geneem nie, want voer hulle aan, hulle wou verdere spanning probeer vermy. Die OVK se woordvoerder het ook gesê dat hulle nie weet uit wat die student se ongelukkigheid spruit nie. Hulle sê die voorval het net skielik gebeur en is nie bewus van iets wat daartoe kon gelei het nie.